See EI ole rumal number! Kindlasti ei tähista see ka mu parteisse astumise aastat, nomiste arvasite?! Erakonnastusin ma ikka 21.sajandil. Arvab keegi ära? Eks ma alustan siis sellest, et poeg lõpetab gümnaasiumi ja loomulikult aeti kokku lapsevanemad. Ikka see kesklinna kool, südalinna parkimine ja klassiruumis ahnelt niuetest haaravad toolid koos lauaklapikesega. Kirjutasin üles järgmised märksõnad:    -2 inimest  -briljandid  -pross  -catering  -lilled  -kõne  -lennu annetus    Kõne peab tuntud luuletaja-lapsevanem, kõikide kulutuste summa edastatakse vanemate listi. Ei taha kohe mitte vaadatagi!  Kõne osas on nüüd selgus, muude märksõnade peal katsetab iga lugeja oma intuitsiooni ja rikutuse astet;)  Pealkirjaga on asi proosaline - kui mobiiliga parkimiskorda selle alustamise osas mäletasin briljantselt (tuleb saata autonumbri ja parkimistsooniga sõnum), siis autosse roninult üritasin korduvalt saata erinevates  vormindustes sõnumit numbrile 1903 Ei midagi, ei ühtki sõbralikku vastusõnumit, et minu rahakotist väljavoolavad eurod on tõkestatud sõnumitammiga. Viimases hädas helistasin gümnasistist pojale - muidugi oli tal kõik teada ja selge: helista sellele numbrile, vana tobu, sain kuulda päeval kirjandiga ühele poole saanud noorelt geeniuselt.    Jahhh, uus põlvkond - seda tuleb nagu rahet.....      Pildil lapsevanemate koosolek, kaaviar voolas ojadena.